Iekšējās apdares kvalitātes prasības
Telpu apdares darbu būvdarbi: 
1. Apdares darbu izpildījuma pakāpes apmestām un ģipškartona virsmām.
2. Prasības špaktelējamo virsmu pamatnei. 
3. Prasības sienu/griestu krāsošanai un/vai citu apdares materiālu uzklāšanai. 
4. Prasības flīzēšanas darbiem. 
5. Prasības linoleja un citu grīdas segumu ieklāšanai. 

1. Apdares darbu izpildījuma pakāpes apmestām un ģipškartona virsmām. 
6.1. Atkarībā no krāsojamo un ar tapetēm apdarināmo virsmu optiskajām prasībām izšķir 4 virsmu kvalitātes pakāpes: 
6.1.1. Q1 - Virsmām bez optiskajām un dekoratīvajām prasībām. Špaktelēšana, ja nepieciešams atbilstoši Q1 iekļauj savienojumu aizpildīšanu starp ģipškartona plāksnēm, stiprinājuma materiāla redzamo daļu pārklāšanu, kā arī apmetuma plaisu špaktelēšanu. Šādā veidā izveidotā virsma ir piemērota flīžu, plākšņu vai bieza dekoratīvā apmetuma ieklāšanai. 
6.1.2. Q2 - Virsmām ar „parastajām” sienu un griestu prasībām. Špaktelēšanas mērķis ir izlīdzināt ģipškartona šuvju daļu, iekšējos un ārējos stūrus, kā arī stiprinājuma materiālu ar plākšņu virsmu bezpakāpju pāreju, un nogludināt apmetuma raupjās virsmas. Špaktelēšana saskaņā ar Q2 iekļauj pamata špaktelēšanu (Q1), kā arī papildu špaktelēšanu (smalko špaktelēšanu, resp., Finiša), līdz tiek panākta bezpakāpju pāreja uz plāksnes virsmu. Nedrīkst palikt redzami nekādi apdares nospiedumi vai špakteles izciļņi. Tādā gadījumā skartās vietas ir jānoslīpē. 
Praktiski tas nozīmē divus darba posmus (tīri strādājot) ar nobeidzošo pāreju noslīpēšanu. 
6.1.3. Q3 - Virsmām ar paaugstinātām optiskajām prasībām, kas izriet no Q2. Špaktelēšana saskaņā ar Q3 kvalitāti iekļauj standarta špaktelēšanu Q2 ar papildu platāku ģipškartona šuvju nošpaktelēšanu, kā arī apmetuma visas virsmas papildus noklāšanu ar špakteļmasu poru aizpildīšanai. Pēc nepieciešamības, t. i., ja ir špakteles izciļņi/gropes, nošpaktelētās virsmas ir jālabo un jānoslīpē. 
6.1.4. Q4 - Virsmām ar visaugstākajām optiskajām prasībām. Špaktelēšana iekļauj standarta špaktelēšanu Q2, kā arī visas virsmas pārklāšanu un visas virsmas izlīdzināšanu ar vismaz 1 mm (0,0032ft)biezu kārtu. 
6.2.  Veicamos pasākumus un kvalitātes pārbaudes aprakstu skatīt tabulā Nr. 1 
Tabula nr. 1
	Izpildījuma kvalitātes pakāpes 
	Piemērošanas apstākļi 
	Pasākumi Q pakāpes nodrošināšanai 
	Kvalitātes pārbaude 

	Q1 šuvju un plaisu aizpildīšana 
	Attiecas uz virsmām, bez īpašām optiskajām prasībām, zem bieziem nosedzošiem gala apdares materiāliem, piem. (Flīzes, koka paneļi). 
	Ģipškartona šuvju pildīšana, šuvju lentu ieklāšana, apmetuma plaisu aizpildīšana, redzamo stiprinājumu daļu pārklāšana. 
	Virsmai jābūt tīrai, bez liekām špaktelēšanas materiāla paliekām. Instrumentu nospiedumi un rievojumi ir pieļaujami. 

	Q2 Standarta špaktelēšana pirms segumu uzklāšanas 
	Attiecas uz vidējas un rupjas struktūras sienu segumiem, piem. (Krāsojamās šķiedru vai auduma tapetes, matētām struktūrkrāsām, kas uzklātas ar vilnas vai struktūrrullīti, dekoratīviem apmetumiem ar graudu lielumu, kuru minimālais graudu diametrs ir 1mm (0,0065ft). 
	Pamats kā Q1 pakāpei. Ar papildu slaktēšanu tiek panākta bezpakāpju pāreja uz ģipškartona plāksnes virsmu. Visi stiprinājumi un stūru uzlikas jāšpahtelē vismaz 2 reizes ar bezpakāpju pāreju uz plakni. 
	Pārbaudot ar gaišu mākslīgo gaismu ne tuvāk, kā 1 metru (3,28ft) no virsmas drīkst būt redzami nelīdzenumi, Piem. (ģipškartona šuvju aprises). Virsmai jābūt tīrai no liekām špaktelēšanas materiāla paliekām. Visām špaktelētam virsmām jābūt gludām, bez špakteles nospiedumiem un rievām. Nelielas švīkas no smalka smilšpapīra ir pieļaujamas.

	Q3 Pilnas virsmas špaktelēšana pirms plāniem segumiem un/vai matētu krāsojumu 
	Attiecas uz smalkas struktūras sienas segumiem (Gludas un plānas tapetes arī foto tapetes) bez spīduma; Matētu nestrukturētu krāsojumu; 
	Pamats, kā Q2 pakāpei. Pilnas virsmas smalkā špaktelēšana, piemēram ar dispersijas špahteļmasām. 
	Pārbaudot ar gaišu mākslīgo gaismu ne tuvāk, kā 1 metru (3,28ft)  no virsmas. Virsmai jābūt bez špakteles nospiedumiem un vagām, kā arī bez smalkām švīkām no smalka smilšpapīra. Taču arī Q3 pakāpei nevar izslēgt pāri slīdošā gaismā redzamas ģipškartona šuvju aprises. 

	Q4 Augstvērtīga Apdare 
	Attiecas uz gludiem un plāniem sienu segumiem, piem. (plānas vinila tapetes ar spīdumu), lazūra krāsām vai krāsām ar vidēju spīdumu, caurspīdīgai vai citai augstvērtīgai izlīdzināšanas tehnikai. Spīdīgiem apšuvumiem, lakotām virsmām. 
	Pamats, kā Q2 pakāpei. Kā arī visas virsmas pārklāšanu un visas virsmas izlīdzināšanu ar 
vismaz 1-2 mm (no 0,0032ft līdz 0,0065ft) biezu kārtu. 
	Pārbaudot ar gaišu mākslīgo gaismu ne tuvāk, kā 1 metru (3,28ft) no virsmas. Virsmai jābūt bez špahteles nospiedumiem un vagām, kā arī bez smalkām švīkām no smalka smilšpapīra. 
Virsmu apstrāde atbilstoši Q4 prasībām samazina iespējamo plākšņu virsmas vai šuvju iezīmēšanos. Nevēlami efekti, 
piemēram, mainīgi ēnojumi sānu apgaismojumā pārsvarā 
tiek novērsti, tomēr 100% tie nav izslēdzami, jo gaismas 
ietekme dienas gaitā ievērojami mainās. Strādājot manuāli, pilnīgi gludu 100% un ēnojuma neietekmētu špaktelējuma virsmu pie sānu apgaismojuma panākt nav iespējams. 


Piezīmes:
· Vienā ēkā varbūt definētas dažādas virsmu Q pakāpes, ja tas atsevišķi norādīts. 
· Nepieciešamo Q pakāpju sasniegšanai, jāizmanto viena špahteļmasas ražotāja pilna tehnoloģija saskaņā ar tā norādījumiem.
6.3. Prasības špaktelējamo virsmu pamatnei:
6.3.1. Lai tiktu nodrošināta nepieciešamā virsmas apdares kvalitāte pēc tabulā Nr. 1 minētajiem kritērijiem vietās, kur pamatnei ir lielākas novirzes, kā dotas Tabulā Nr.2, nepieciešams: 
kārtas vai kārtu papildu līmeņošana; 
un/vai lielāks kopējais ģipša/cementa kaļķu apmetuma biezums. 
6.3.2. Darbuzņēmējam, kas veic apdarināmo konstrukciju izbūvi, jānodrošina norādītās pakāpes konstrukciju izbūve, atbilstoši Tabulā Nr. 2 uzrādītājām kvalitātes pielaidēm. 
Tabula nr. 2
	Pakāpe 
	Minimālās prasības pamatnes gludumam, lai sasniegtu nepieciešamo Q apdares kvalitāti mērot ar 2m (6,56ft) latu 

	Q0 
	Nav prasību 

	Q1 
	7mm (0.0229ft) / 2m (6,56ft)

	Q2 
	5mm (0.0164ft) / 2m (6,56ft)

	Q3 
	3mm (0.0098ft) / 2m (6,56ft)

	Q4 
	2mm (0.0065ft) / 2m (6,56ft)


Piezīmes:
· Tabulās Nr.1 un Nr. 2 norādītās prasības var piemērot arī uz grīdu apdares un tai nepieciešamās pamatnes sagatavošanai, piemēram pirms linoleja ieklāšanas vai grīdu krāsošanas. Pulētām betona grīdām var tikt piemērotas tikai virsmas gluduma pakāpes robežās no Q3 līdz Q4, kur nav pieļaujama virsmas papildu špaktelēšana. 
· Ievērot, lai uzklātais kārtas biezums nepārsniegtu izgatavotāja ieteikto. 
· Ja apmetums vai apdare tiek izgaismota šaurā leņķī, piem., garos koridoros ar dabisko gaismu galā, ja ievērotas norādītās pielaides, apmetumā var būt saskatāmai nelieli, neuzkrītoši virsmas negludumi ar nebūtisku gaismas stara lūzumu. 
· Rekonstrukcijas gadījumā jāpārliecinās par esošā apmetuma kvalitāti, atslāņojumi un citas šaubīgas vietas pilnībā jādemontē un visa plakne jāpārklāj ar atbilstošu grunti vai saskaņotu remontsastāvu un tehnoloģiju. 

7. Prasības sienu/griestu krāsošanai un/vai citu apdares materiālu uzklāšanai. 
7.1. Pirms krāsošanas vai citu apdares materiālu, piemēram, tapešu līmēšanas darbiem, nepieciešams pārbaudīt vai virsma ir sagatavota atbilstoši virsmu noteiktajai sagatavošanas pakāpei, skatīt Tabulu Nr. 1. 
7.2. Ja nepieciešams veic papildus špaktelēšanu un slīpēšanu. 
7.3. Krāsojamās vai tapešu līmējamās virsmas mitruma līmenis nedrīkst pārsniegt ražotāja noteikto.
7.4. Pirms gruntēšanas un krāsošanas vai līmēšanas darbiem, nepieciešams aizsargāt blakus esošās plaknes. 
7.5. Špaktelētā virsma jāgruntē vismaz divas reizes ar krāsām saderīgu grunti. 
7.6. Pirms krāsošanas, krāsa ļoti rūpīgi jāsamaisa līdz izzūd nogulsnes un krāsa kļūst viendabīga. 
7.7. Krāsošanas darbu plānošanas laikā, ieteicams izvēlēties viena krāsu ražotāja pilnu tehnoloģiju (Krāsas un gruntis), lai panāktu maksimāli labu krāsojuma kvalitāti. 
7.8. Krāsu klāj uz tīras un sausas virsmas ar rullīti pie gaisa temperatūras, kas nav zemāka par ražotāja norādīto. 
7.9. Viena krāsojamā plakne ir jānokrāso vienā piegājienā bez darbu pārtraukuma. 
7.10. Pirmām kārtām ir jānokrāso sienu un griestu plakņu savienojuma vietas, kā arī sadurvietas ar citiem apdares materiāliem un virsma ap citiem elementiem. 
7.11. Pabeigtas krāsojamās virsmas krāsas plēves slānim ir jābūt tik biezam, kā to norādījis attiecīgo krāsu ražotājs, bet neskatoties uz to, virsma jākrāso vismaz 2 reizes. 
7.12. Pēdējo krāsas slāni klāj paralēli krītošai gaismai no logiem, sienām no augšas uz leju. 
7.13. Krāsojumam jābūt viendabīgam bez notecējumiem, atlupumiem, svītrām izciļņiem, plaisām, otu un rullīšu sariem. 
7.14. Tapešu šuvēm jābūt cieši salīmētām sadursavienojumā, spraugas savienojuma vietās vai pārlaidumi nav pieļaujami. 
7.15. Tapešu rakstam (ja tāds paredzēts) jāsakrīt saskaņā ar ražotāja montāžas norādījumiem. Skat. Uz iepakojuma. 
7.16. Krāsošanas/tapešu līmēšanas un krāsas/līmes žūšanas laikā, telpās nav pieļaujama strauja temperatūras un gaisa mitruma maiņa, piemēram, caurvējš. 
7.17. Izmantotā krāsotāju lenta ir jānoņem nekavējoties pēc krāsošanas darbu beigām. 
7.18. Pirms krāsošanas darbu uzsākšanas saskaņotā vietā jāizveido laukums ar uzklātu krāsojumu un tas jāsaskaņo ar Pasūtītāju, kā etalons. 

8. Prasības flīzēšanas darbiem 
8.1. Pirms virsmu flīzēšanas darbiem, virsmas gluduma pakāpe jāpārbauda atbilstoši prasītajai pakāpei saskaņā ar tabulu Nr. 2. 
8.2. Minimālā flīžu līmēšanas temperatūra pēc ražotāja norādītā.
8.3. Pieļaujamais sienu flīzējamo virsmu mitruma līmenis nedrīkst būt augstāks kā ražotājs norādījis;
8.4. Pieļaujamais grīdas pamatnes mitruma līmenis nedrīkst būt augstāks kā ražotājs norādījis;
8.5. Sagatavojoties flīzēšanas darbiem, jāpārbauda virsmas mitruma absorbcija, ja virsma ļoti absorbē mitrumu, tad jāveic virsmas gruntēšana ar saderīgu grunti. Ģipša materiāla virsmas ir jāgruntē obligāti. 
8.6. Mitrās nozīmes telpās, piemēram, sanmezglos, pirms flīzēšanas darbiem, jāieklāj ar flīžu līmi saderīga hidroizolācija. 
8.7. Līme uz pamatnes jāsadala vienmērīgi, lai zem flīzes nepaliktu tukšumi. Nepietiekams līmes daudzums vai nevienmērīga sadalīšana var mazināt saķeri un rezultātā var rasties flīžu plaisāšana. 
8.8. Flīžu šuvju izveidošanai izmanto attiecīga izmēra krustveida distancerus. 
8.9. Flīzes stāvokļa koriģēšanas laiks ir atkarīgs no līmes veida un īpašībām. 
8.10. Flīžu šuvju aizdare jāveic pēc līmes sacietēšanas un attīrītās šuvēs. 
8.11. Aizpildītām šuvēm jābūt vienāda dziļuma, gludām. 
8.12. Ar šuvojamo masu nosmērētās flīžu virsmas jānotīra. 
8.13. Flīzētās virsmas var slogot, kad flīžu līme sasniegusi galīgo stiprību, skat. Ražotāja instrukciju. 
8.14. Pieļaujamās flīzēto virsmu pielaides skatīt tabulu Nr. 3. 
Tabula Nr. 3 
	Pakāpe 
	Kvalitātes prasības 
	Pārbaudes veids 

	1 
	Flīžu klājuma gludums: 
Sienas: ±5mm (0,0164ft)  
Grīdas: ±5mm (0,0164ft)  
Vertikalitāte ±6mm (0,0196ft)  
	Ar 2m (6,561ft)  latu 

	2 
	Flīžu klājuma gludums: 
Sienas: ±4mm (0,0131ft)  
Grīdas: ±4mm (0,0131ft)  
Vertikalitāte ±5mm (0,0164ft)  
	Ar 2m (6,561ft)  latu 

	3 
	Flīžu klājuma gludums: 
Sienas: ±3mm (0,0131ft)  
Grīdas: ±3mm (0,0131ft)  
Vertikalitāte ±4mm (0,0131ft)  
	Ar 2m (6,561ft)  latu 

	4 
	Flīžu klājuma gludums: 
Sienas: ±2mm (0,0065ft)  
Grīdas: ±2mm (0,0065ft)  
Vertikalitāte ±3mm (0,0131ft)  
	Ar 2m (6,561ft)  latu 

	Flīžu ģeometrija 
	Flīzes formas un biezuma ģeometrijas pielaide ±1,5mm (0,0049ft)  
	Mērlente/bīdmērs 


9. Prasības linoleja un citu grīdas segumu ieklāšanai (attiecināms arī uz citiem līdzīgiem grīdu segumiem).
9.1. Linoleja segums:
9.1.1. Pirms grīdas seguma uzklāšanas jāpārliecinās par virsmas gluduma pakāpi atbilstoši prasītajai pakāpei saskaņā ar tabulu Nr. 2.
9.1.2. Ja nepieciešams, veikt papildus špaktelēšanu un slīpēšanu ar saderīgiem materiāliem.
9.1.3. Linoleja grīdas seguma ruļļus jāuzglabā vertikāli.
9.1.4. Tie linoleji, kuri izgatavoti no dabīgām izejvielām un tā sastāvā esošās eļļas UV staru ietekmē, rada virsmas krāsas izmaiņas. Kad izmaiņu process beidzās, grīdas segums saglabā oriģinālo krāsu. Šī ir raksturīga un neizbēgama dabīgā linoleja īpašība.
9.1.5. Pirms grīdas seguma ieklāšanas, grīdas pamatne ir rūpīgi jānotīra un jāveic virsmas gruntēšana ar saderīgu grunti.
9.1.6. Pieļaujamais grīdas pamatnes mitruma līmenis, atbilstoši ražotāja norādītajam.
9.1.7. Pirms apdares seguma ieklāšanas 48 stundas iepriekš jāizslēdz grīdas apsildes sistēma, ja tā bijusi ieslēgta.
9.1.8. Telpu temperatūra darbu gaitā un ekspluatācijas laikā jānodrošina atbilstoši ražotāja noteiktajam, pretējā gadījumā var rasties seguma atlipšana vai tā ģeometriskas izmaiņas.
9.1.9. Linoleja sloksnes jāsagriež vajadzīgajos garumos, atstājot dažus centimetrus/feet vairāk un jāuzglabā telpā, kurā tas tiks ieklāts.
9.1.10. Līme ir jāuzklāj saskaņā ar ražotāja instrukcijām.
9.1.11. Linolejs ir jāizlīdzina ar linoleja rulli tā platumā un pēc tam, tā garumā, izlīdzināšanu atkārto ar 15 minūšu intervāliem, līdz tas ir pilnībā pielipis pie grīdas pamatnes.
9.1.12. Ja tā norādīts projektā vai Pasūtītāja speciālajās prasībās, linoleja šuves jāvelmē ar atbilstošu velmēšanas stiepli.
9.1.13. Šuvju velmēšanu var uzsākt ne agrāk, kā 48 stundas pēc linoleja pielīmēšanas.
9.1.14. Pirms šuvju velmēšanas, tās jāsagatavo ar atbilstošiem instrumentiem.
9.1.15. Pēc apdares segumu izbūves un aizsargpārklājumu uzklāšanas veic kājlīstu izbūvi.
9.1.16. Veic grīdu seguma aizsardzības pasākumus.
9.2. Koka parketa segums:
9.2.1. Koka parketa grīdas seguma materiālus jāuzglabā nebojātā rūpnīcas iepakojumā līdz tā uzklāšanai un jāuzglabā telpās ar materiāla ražotāja noteiktiem klimatiskajiem apstākļiem. Ja pirms montāžas, konstatēts, ka bojāts rūpnīcas iepakojums, pirms ieklāšanas jāpārbauda vai materiāla mitruma līmenis atbilst ražotāja noteiktajam. 
9.2.2. Pirms grīdas seguma uzklāšanas jāpārliecinās par virsmas gluduma pakāpi atbilstoši prasītajai pakāpei saskaņā ar tabulu Nr. 2. 
9.2.3. Ja nepieciešams, veikt papildus špaktelēšanu un slīpēšanu ar saderīgiem materiāliem. 
9.2.4. Pirms grīdas finiera starpkārtas ieklāšanas, grīdas pamatne ir rūpīgi jānotīra un jāveic virsmas gruntēšana ar saderīgu grunti. 
9.2.5. Pieļaujamais grīdas pamatnes mitruma līmenis, atbilstoši ražotāja norādījumiem.
9.2.6. Telpu temperatūra darbu gaitā un ekspluatācijas laikā jānodrošina ražotāja noteiktajam, pretējā gadījumā var rasties seguma atlipšana vai tā ģeometriskas izmaiņas. 
9.2.7. Līme finiera starpkārtas pielīmēšanai pie pamatnes ir jāuzklāj saskaņā ar ražotāja instrukcijām. 
9.2.8. Finiera starpkārtu montē vismaz ar 10 mm (0,0328ft) atkāpi no sienām un citām būvkonstrukcijām uz materiāla izplešanās rēķina, telpas klimatisko iedarbju rezultātā. 
9.2.9. Finiera starpkārta jāmontē šaha veidā, tā lai šuvju nobīdes veidotu vismaz 250mm (0,820ft). Pēc līmes nožūšanas, ja grīdā nav sildelementu kontūrs, ieteicams veikt finiera starpkārtas papildus dībeļošana pie pamatnes, īpaši finiera plātņu malās. 
9.2.10. Pirms koka parketa seguma ieklāšanas, ja nepieciešams, veic papildus slīpēšanu. 
9.2.11. Pirms koka parketa seguma ieklāšanas uz attīrītas virsmas ieklāj atbilstošu līmi. 
9.2.12. Koka parketa segumu ieklāj atbilstoši projektētajam rakstam un ja norādīts, katrs elements papildus jānaglo pie finiera starpkārtas tā spundes daļā, tā lai katrs nākamais elements nosedz naglu galvas. 
9.2.13. Koka parketa segums jāieklāj vismaz ar 10 mm (0,0328ft) atkāpi no sienām un citām būvkonstrukcijām uz materiāla izplešanās rēķina, telpas klimatisko iedarbju rezultātā. 
9.2.14. Koka parketa grīdas seguma salaiduma šuves pēc ieklāšanas špahtelē ar atbilstošu špahteli un pēc tās sacietēšanas slīpē ar dažāda rupjuma slīplentēm -parasti mehāniski, līdz panāk vēlamo virsmas gludumu. Pēc slīpēšanas atkārtoti pārbauda vai salaiduma vietās nav nepieciešama papildus špaktelēšana un veic gala slīpēšanu ar smalko smilšpapīru. 
9.2.15. Kad koka parketa virsma sagatavota, veic tās lakošanu (lakas spīduma pakāpi pēc Grandera skalas saskaņot atsevišķi) vai piesūcināšanu ar atbilstošām eļļām, atkarībā, kā norādīts. 
9.2.16. Ne ātrāk, kā 48 stundas pēc pirmās koka parketa virsmas apstrādes apseko noklātās virsmas, ja nepieciešams veic atkārtotu virsmas smalko gala slīpēšanu un uzklāj otro lakas vai eļļas kārtu. 
9.2.17. Ne ātrāk, kā 48 stundas pēc otrās virsmas apstrādes veic virsmas pulēšanu ar tam paredzētiem mehānismiem un pastām, kā tas norādīts ražotāja instrukcijās. 
9.2.18. Pēc apdares segumu izbūves un aizsargpārklājumu uzklāšanas veic kājlīstu izbūvi. 
9.2.19. Veic grīdu seguma aizsardzības pasākumus. 
9.3. Peldošās grīdas koka/ MDF, vinils vai tml. lamināta segums:
9.3.1. Lamināta grīdas seguma materiālus jāuzglabā nebojātā rūpnīcas iepakojumā līdz tā uzklāšanai un jāuzglabā telpās ar materiāla ražotāja noteiktiem klimatiskajiem apstākļiem. Ja pirms montāžas, konstatēts, ka bojāts rūpnīcas iepakojums, pirms ieklāšanas jāpārbauda vai materiāla mitruma līmenis atbilst ražotāja noteiktajam. 
9.3.2. Pirms grīdas seguma uzklāšanas jāpārliecinās par virsmas gluduma pakāpi atbilstoši prasītajai pakāpei saskaņā ar tabulu Nr. 2. 
9.3.3. Pirms grīdas seguma ieklāšanas, grīdas pamatne ir rūpīgi jānotīra. 
9.3.4. Pieļaujamais grīdas pamatnes mitruma līmenis nedrīkst pārsniegt ražotāja norādījumus.
9.3.5. Pirms apdares seguma ieklāšanas 48 stundas iepriekš jāizslēdz grīdas apsildes sistēma, ja tā bijusi ieslēgta. 
9.3.6. Telpu temperatūra darbu gaitā un ekspluatācijas laikā jānodrošina atbilstoši ražotāja norādījumiem, pretējā gadījumā var rasties seguma atlipšana vai tā ģeometriskas izmaiņas. 
9.3.7. Ja nepieciešams, veikt papildus špaktelēšanu un slīpēšanu ar saderīgiem materiāliem. 
9.3.8. Pirms lamināta seguma ieklāšanas nepieciešams uzstādīt poliuretāna starpslāni. Ja telpas grīdā iebūvēta apsildes sistēma, tad par starpslāni jāizmanto kartona segums. 
9.3.9. Lamināta segums jāieklāj vismaz ar 10 mm (0,0328ft) atkāpi no sienām un citām būvkonstrukcijām uz materiāla izplešanās rēķina, telpas klimatisko iedarbju rezultātā. 
9.3.10. Pēc apdares segumu izbūves un aizsargpārklājumu uzklāšanas veic kājlīstu izbūvi. 
Piezīmes:
· Ja šajā dokumentā rodas pretrunas starp attiecīgi izvēlētā materiāla ražotāja tehnoloģijas prasībām, tad par prioritāti tiek uzskatītas materiāla ražotāja tehnoloģijas prasības, lai panāktu kvalitatīvu rezultātu. 
· Lai ieklātais grīdas segums nezaudētu savas vizuālās kvalitātes un kalpotu atbilstoši iecerētajam, jāievēro sekojoši nosacījumi: 
· mēbeles un citus interjera priekšmetus jāsāk izvietot telpā ne ātrāk kā 14dienas pēc parketa lakošanas, 
· ja grīdas segums ieklāts ieejas zonā, tā aizsardzībai jāieklāj vairāki paklāji – ārpusē, 
· kājslauķis ar asām birstītēm lielajiem netīrumiem, bet iekšpusē divu veidu paklāji atlikušo netīrumu likvidēšanai un mitruma absorbēšanai, 
· mēbelēm, kuras bieži jāpārvieto (krēsliem u.c.), jāpiestiprina mīksti auduma vai voiloka paliktnīši to kājiņām, bet mēbelēm uz ritenīšiem jāiegādājas caurspīdīgs aizsarg paklājs vai speciāli paredzēti ritenīši, 
· jāsargā grīdu no asu sadzīves priekšmetu radītiem bojājumiem.


*Visi izmēri doti metros un Feet (decimal skalā)
